সিগারেটের নেশা ছিল। সকলেই এই নিয়ে বকাঝকা করতেন। তাই রাতে শুতে যাওয়ার সময়ে বেডরুমে একা সিগারেটে সুখটান দেওয়াটা ছিল রানু রায়ের অভ্যেস। বেহালা পর্ণশ্রীর আর্যসমিতি এলাকায় বাড়ি রানুর। তিনতলা বাড়ির একদম টপ-ফ্লোরে একাই থাকতেন তিনি। কিন্তু, শুক্রবার ভোরে রানুকে যখন পাওয়া গেল তখন তাঁর শরীর ৯৯ শতাংশ পুড়ে গিয়েছে। সামান্য জ্ঞান ছিল। হাসপাতালে নিয়ে গিয়েও শেষরক্ষা হয়নি। 

আরও পড়ুন... 
‘ছোটজাত আর গরিব বলেই মানসিক নির্যাতন!’ আর কী বললেন যাদবপুরের ছাত্র চন্দন
বাড়ির লোকের দাবি, বিধবা, বছর ছেচল্লিশের রানু স্বামী মারা যাওয়ার পরে গত ১৭ বছর ধরে বাপের বাড়িতেই থাকতেন। তাঁর দুই ছেলে এবং তাঁদের স্ত্রী-সন্তানরাও এই বাড়িতেই থাকেন। কলকাতা কর্পোরেশনের কর্মী রানু বৃহস্পতিবার রাতে শুয়েছিলেন। কিন্তু, ভোরবেলায় তাঁর ঘর থেকে গলগল করে ধোঁয়া বের হতে দেখেন প্রতিবেশীরা। ভোর তখন ৫টা। তাড়াতাড়ি তি তলায় রানুর ঘরের দরজা ভাঙা হয়। দেখা যায়, আগুনে খাট পুড়ে প্রায় ছাই। তার উপরে পড়ে রয়েছে রানুর দগ্ধ, অচৈতন্য দেহ। অনুমান, রাতে সিগারেট খেতে খেতেই কোনওভাবে ঘুমিয়ে পড়েছিলেন। আর জ্বলন্ত সিগারেট বিছানার উপরে পড়ে গিয়ে অগ্নিকাণ্ডের ঘটনাটি ঘটে। 
শোকের এমন আবহে একটাই স্বস্তি যে, রানুর নাতনি এদিন তাঁর সঙ্গে শোয়নি। প্রতি রাতেই রানু তাঁর নাতনিকে নিয়ে ওই ঘরে শুতেন।
দেখুন ভিডিও...